CELEX: C2007/183/06
Language: fi
Date: 2007-08-04 00:00:00
Title: Asia C-246/05: Yhteisöjen tuomioistuimen tuomio (kolmas jaosto) 14.6.2007 (Oberster Patent- und Markensenatin (Itävalta) esittämä ennakkoratkaisupyyntö) — Armin Häupl v. Lidl Stiftung & Co. KG. (Tavaramerkkioikeus — Direktiivin 89/104/ETY 10 artiklan 1 kohta — Tavaramerkin tosiasiallisen käytön laiminlyönti — Käsite rekisteröintimenettelyn päättymisen ajankohta )

4.8.2007   
            
            
               FI
            
            
               Euroopan unionin virallinen lehti
            
            
               C 183/4
            
         Yhteisöjen tuomioistuimen tuomio (kolmas jaosto) 14.6.2007 (Oberster Patent- und Markensenatin (Itävalta) esittämä ennakkoratkaisupyyntö) — Armin Häupl v. Lidl Stiftung & Co. KG.
   (Asia C-246/05) (1)
   
   (Tavaramerkkioikeus - Direktiivin 89/104/ETY 10 artiklan 1 kohta - Tavaramerkin tosiasiallisen käytön laiminlyönti - Käsite ’rekisteröintimenettelyn päättymisen ajankohta’)
   (2007/C 183/06)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Patent- und Markensenat
   Pääasian asianosaiset
   
      Kantaja: Armin Häupl
   
      Vastaaja: Lidl Stiftung & Co. KG.
   Oikeudenkäynnin kohde
   Ennakkoratkaisupyyntö — Oberster Patent- und Markensenat — Jäsenvaltioiden tavaramerkkilainsäädännön lähentämisestä 21.12.1988 annetun neuvoston direktiivin 89/104/ETY (EYVL L 40, s. 1) 10 artiklan 1 kohdan ja 12 artiklan 1 kohdan tulkinta — Tavaramerkin tosiasiallisen käytön laiminlyönti — Yrityksestä riippumattomat syyt, jotka estävät yritystä avaamasta kyseisessä jäsenvaltiossa supermarketteja silloin kun sen tavanomaisena strategiana on myydä tällä tavaramerkillä varustettuja tuotteita vain omissa supermarketeissaan — Käsite ”rekisteröintimenettelyn päättymisen ajankohta”
   Tuomiolauselma
   
               1)
            
            
               Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY 10 artiklan 1 kohdassa tarkoitettu ”rekisteröintimenettelyn päättymisen ajankohta” on määritettävä kussakin jäsenvaltiossa kyseisessä valtiossa voimassa olevien rekisteröintiä koskevien menettelysäännösten perusteella.
            
         
               2)
            
            
               Direktiivin 89/104 12 artiklan 1 kohtaa on tulkittava siten, että ”hyväksyttävän syyn tavaramerkin käyttämättä jättämiseen” muodostavat esteet, joilla on välitön yhteys tavaramerkkiin ja jotka tekevät kyseisen tavaramerkin käytön mahdottomaksi tai kohtuuttomaksi sekä jotka ovat riippumattomia tavaramerkin haltijan tahdosta. Kansallisen tuomioistuimen tehtävänä on näiden ohjeiden valossa arvioida pääasiassa kyseessä olevia tosiseikkoja.
            
         
      (1)  EUVL C 193, 6.8.2006.